recursal/SuperWikiNEXT-32B huggingface dataset:
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Culicini|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**குலிசினி** (*Culicini*) என்பது குலிசினே என்ற துணைக் குடும்பத்தில் உள்ள கொசுக்களின் இனக்குழு ஆகும். குலிசினியில் நான்கு பேரினங்களின் கீழ் வகைப்படுத்தப்பட்ட 847 சிற்றினங்களை உள்ளடக்கியது. 27 துணைப்பேரினங்களைக் கொண்டுள்ள குலிசினியில் 819 சிற்றினங்களுடன் குயூலெக்சு மிகப்பெரிய பேரினமாகும்

மேற்கோள்கள்
-----------

வெளி இணைப்புகள்
---------------

* பொதுவகத்தில் குலிசினி பற்றிய ஊடகங்கள்
* Data related to Culicini at Wikispecies

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3007104
* விக்கியினங்கள்: Culicini
* ADW: Culicini
* AFD: Culicini
* BioLib: 430083
* BugGuide: 586331
* Fauna Europaea: 134979
* Fauna Europaea (new): dccc82b5-075f-4ba9-8071-8b86e1df27f3
* ITIS: 126233
* என்.சி.பி.ஐ: 53550
* WoRMS: 494640

 |
pp

p p p

"ண்" - வகைப்பாடு
----------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ண்** மெய்யெழுத்து வகையைச் pசேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ண்** மெல்லின மெய் வகையைச் சேர்ந்தது. இவ்வெழுத்து, மென்மையான ஓசை உடையது ஆதலால் மெல்லின வகையுள் சேர்க்கப்பட்டுள்ளது.

இனவெழுத்துக்கள்
---------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துக்களை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **ட்**, **ண்** என்னும் இரண்டும் நாக்கின் நுனி மேல்வாயின் முன் பகுதியைப் பொருந்த உருவாவதால் **ட்**, **ண்** இரண்டும் ஒன்றுக்கு ஒன்று இன எழுத்தாக அமைகின்றன..

குறிப்புக்கள்
-------------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**திருப்ரயார் இராமசாமி கோயில்** (*Thriprayar Shree Ramaswami Temple*) என்பது இந்தியாவின், கேரள மாநிலத்தின் திருச்சூர் மாவட்டத்தில் திருப்ராயாரில் அமைந்துள்ள இந்து கோவிலாகும். இக்கோயிலில் விஷ்ணுவின் ஏழாவது அவதாரமான இராமர், நான்கு கைகளுடன் கைகளில் சங்கு, சக்ராயுதம், வில் மற்றும் பூச்சரத்தைத் தாங்கி நிற்கின்றார். இந்த கோயில் தீவ்ரா ஆற்றின் கரையில் அமைந்துள்ளது. இந்தக் கோயில் தெய்வம் ஆரட்டுப்புழா பூரத்தின் முதன்மை தெய்வமாவார். இங்குள்ள சிலையை விஷ்ணுவின் மற்றொரு அவதாரமான கிருஷ்ணர் வணங்கினார் என்று நம்பப்படுகிறது. இங்கு இராமருடன், சிவன், தட்சிணாமூர்த்தி, விநாயகர், சாஸ்தா, கிருஷ்ணர் போன்ற தெய்வங்களுக்கும் சிற்றாலயங்கள் உள்ளன. நாலம்பலம் என்று பிரபலமாக அழைக்கபடும் தசரதனின் நான்கு மகன்களுக்காக கேரளத்தில் அமைக்கபட்டுள்ள நான்கு கோயில்களில் இது முதன்மையானதாகும். இந்த நாலம்பலத்தில் இடம்பெற்ற பிற கோயில்களாக இரிஞ்ஞாலகுடாவில் பரதனுக்காக அமைக்கபட்டுள்ள கூடல்மாணிக்கம் கோயில், திருமூழிக்களத்தில் இலட்சுமணனுக்கு அமைக்கபட்டுள்ள கோயில், சத்ருக்ன்னுக்கு அமைக்கபட்டுள்ள சத்துருக்கனன் கோயில் போன்றவை உள்ளன. மலையாள மாதமான கர்கடகம் மாதத்தில் ஒரே நாளில் இந்த நான்கு கோயில்களை வழிபடுவது மிகவும் புனிதமானது என்று நம்பப்படுகிறது. இதனால் பல பக்தர்கள் இந்த கோயில்களுக்கு வருகை தருகின்றனர். திருபிராயர் கோயில் கொச்சின் தேவஸ்வம் வாரியத்திடம் ஒப்படைக்கப்படுவதற்கு முன்பு 3 பிரபலமான நம்பூதிரி குடும்பங்களான செல்லூர் மனா, ஜனப்பள்ளி மனா மற்றும் புன்னப்பிள்ளி மனா ஆகியவற்றால் நிர்வகிக்கபட்டு வந்தது. இன்னும், இந்த மூன்று குடும்பங்களின் தலைவர்களும் கோயிலின் ஓரலன்களாக பணியாற்றுகிறார்கள் மேலும் பழக்கவழக்கங்களின்படி சடங்குகள் மற்றும் திருவிழாக்களில் பங்கேற்கிறார்கள்.

மேலும் காண்க
------------

* நாலம்பலம்

குறிப்புகள்
-----------

1. ↑  "Triprayar Sree Rama Swami Temple". Vaikhari.com. .
2. ↑  "SREE RAMA TEMPLE". ThrissurKerala.com. .

படவரிசை
* திரிபிரயார் கோயில் திரிபிரயார் கோயில்
* சுவர்களில் விளக்குகள் சுவர்களில் விளக்குகள்
* മീനൂട്ട് മീനൂട്ട്
* ஸ்ரீரணன் சிராவில் சேதுபந்தனா வந்தனம் ஸ்ரீரணன் சிராவில் சேதுபந்தனா வந்தனம்
* ஸ்ரீராமன் சிரா, செம்மப்பிலி ஸ்ரீராமன் சிரா, செம்மப்பிலி
* திரிபிரயார் கோவிலில் ஸ்ரீராமன் சிரா தகவல் பகை திரிபிரயார் கோவிலில் ஸ்ரீராமன் சிரா தகவல் பகை
கதர் தி குஞ்ச்
**கதர் தி குஞ்ச்** (Ghadar di Gunj) (மொழிபெயர்ப்பு : கலகத்தின் எதிரொலி ) என்பது கதர் இயக்கத்தின் ஆரம்ப கட்டங்களில் தயாரிக்கப்பட்ட தேசியவாத , சோசலிச இலக்கியங்களின் தொகுப்பாகும். 

1913-14ல் சான் பிரான்சிஸ்கோவிலிருந்து கதர் வார இதழில் இந்துஸ்தான் காதர் பத்திரிகைகளால் வெளியிடப்பட்ட இந்த இலக்கியம் குர்முகி மற்றும் சாமுகி ஆகிய பாடல்களில் பாடல்களையும், கவிதைகளின் தொகுப்பையும் கொண்டுள்ளது. மேலும் இந்தியாவில் உள்ள அரசியல் சூழ்நிலையையும் உள்ளடக்கியது. இந்தியாவில் புழக்கத்திற்காக கதர் தி குஞ்ச், தல்வார் ஆகிய துண்டு பிரசுரங்களும் தயாரிக்கப்பட்டன. இவை பிரிட்டிசு இந்திய அரசாங்கத்தால் தேசத்துரோக வெளியீடுகளாகக் கருதப்பட்டன. மேலும் இந்தியாவில் வெளியிடுவதற்கும், புழக்கத்திற்கும் தடை விதிக்கப்பட்டன.

ஆதாரங்கள்
---------

* Ghadar di Gunj
* Sikh Religion, Culture and Ethnicity by Gurharpal Singh, Christopher Shackle. 2001
* Handbook of Twentieth-Century Literatures of India by Nalini Natarajan, Emmanuel Sampath Nelson.1996

வெளி இணைப்புகள்
---------------

* The Hindustan Ghadar Collection. Bancroft Library, University of California, Berkeley
**பிரதம மந்திரியின் மூத்தக் குடிமக்களுக்கான ஓய்வூதியத் திட்டம்** (*PMVVY*) அல்லது **பிரதம மந்திரி வய வந்தனா ஓய்வூதியத்திட்டம்** - இது இந்திய அரசு அறிவித்த ஒரு ஓய்வூதியத் திட்டம் ஆகும்; 
இந்திய ஆயுள் காப்பீட்டுக் கழகம்  மூலம் இணைய இயக்க நிலையில் /online connection- மூலம் இத்தொகையை வாங்க முடியும்.
பிரதம மந்திரியின் மூத்தக் குடிமக்களுக்கான ஓய்வூதியத் திட்டம் / PMVVY என்பது 60 ஆண்டுகளுக்கு மேலான வயதுடைய மூத்த குடிமக்களுக்கு மட்டுமே இந்திய அரசு அறிவித்த ஒரு ஓய்வூதியத் திட்டம் ஆகும்.

பிரதம மந்திரியின் மூத்தக் குடிமக்களுக்கான ஓய்வூதியத் திட்டத்தின் நன்மைகள்
-------------------------------------------------------------------------

இத்திட்டம் 8% pa. 10 மாதங்களுக்கு மாதாந்திர ஊதியம் (8.30% paa க்கு சமமானதாகும்).

இந்த திட்டம் சேவை வரி / ஜிஎஸ்டி விலக்கு அளிக்கப் பட்டுள்ளது

ஓய்வூதியதாரரின் உயிர்வாழ்க்கை 10 ஆண்டு காலக் காலப்பகுதியின் இறுதிக்குள், இறுதி ஓய்வூதிய தவணையுடன் சேர்த்து கொள்முதல் விலை செலுத்தப்பட வேண்டும்.

இக்கொள்கை 3 ஆண்டுகளுக்குப் பிறகு (நீர்மைத் தன்மை வாய்ந்த  தேவைகளை பூர்த்தி செய்ய) 75% கொள்முதல் விலை வரை கடன் அனுமதிக்கப்படும். ஓய்வூதிய தவணைகளில் இருந்து பெறப்பட்ட கடன்கள் மற்றும் கடன் பெறப்பட்ட கடன்களில் இருந்தும் கடன் பெறப்படும்.

சுயமாகவோ அல்லது மனைவியின் எந்தவொரு முக்கியமான / முனையத்தன்மை நோய்க்கு சிகிச்சையளிக்க முன்கூட்டியே வெளியேற்றுவதற்கு இந்த திட்டம் அனுமதிக்கிறது. அத்தகைய முன்கூட்டிய வெளியேற்றத்தில், கொள்முதல் விலை 98% திரும்பப்பெறப்படும்.

பத்து  வருட காலக் கொள்கையில் ஓய்வூதியம் பெறுபவரின் இறப்பிற்கு, வாங்குபவருக்கு வாங்குபவர் விலை கொடுக்கப்பட வேண்டும்.

### குறைந்தபட்ச / அதிகபட்ச கொள்முதல் விலை மற்றும் ஓய்வூதிய தொகை:

|  |  |  |  |  |
| --- | --- | --- | --- | --- |
| ஓய்வூதிய முறை | குறைந்தபட்ச கொள்முதல் விலை | அதிகபட்ச
கொள்முதல் விலை | குறைந்தபட்ச ஓய்வூதிய தொகை | அதிகபட்ச ஓய்வூதிய தொகை |
| வருடாந்திரம் | ரூ. 1,44,578 / - | ரூ. 7,22,892 / - | ரூ. 12,000 / - | ரூ. 60,000 / - |
| அரையாண்டு | ரூ. 1,47,601 / - | ரூ. 7,38,007 / - | ரூ. 6,000 / - | ரூ. 30,000 / |
| காலாண்டு | ரூ. 1,49,068 / - | ரூ. 7,45,342 / - | ரூ. 3,000 / - | ரூ. 15,000 / - |
| மாதாந்திர | ரூ. 1,50,000 / - | ரூ. 7,50,000 / - | ரூ. 1,000 / - | ரூ. 5,000 / - |

 

அதிகபட்ச ஓய்வூதிய வரம்பை ஒரு குடும்பம் முழுவதுமாக, குடும்பத்தில் ஓய்வூதியம் பெறுபவர், அவரின் / மனைவி மற்றும் உறவினர்கள் ஆகியோர் உரிமை பெற்றவராகிறார் 
உத்தரவாதத்திற்கும், உண்மையான வட்டிக்குமிடையில் உள்ள வித்தியாசத்திற்கும், நிர்வாகம் தொடர்பான செலவினங்களுக்கும் இடையேயான வேறுபாடு காரணமாக, இந்திய அரசு மானியம் வழங்கப்பட்டு, குழுமத்திற்கு திரும்பப் பெறப்படுகிறது.

விரிவாக்கம் மற்றும் மாற்றங்கள்
------------------------------

2018-2019 நிதி ஆண்டுக்கான இந்திய அரசின் பட்ஜெட் தாக்கலின் போது இத்திட்டத்தின் அதிக பட்ச கொள்முதல் விலை ரூ.15 லட்சம் எனவும் திட்டத்தில் இணைந்துகொள்ளும் காலம் மார்ச் 2020 எனவும் விரிவாக்கம் செய்யப்பட்டது. மேலும் இந்த விரிவாக்க காலத்திற்கு ஆண்டிற்கு 8% என்ற விகிதம் உறுதி செய்யப்பட்டது. 20 மே 2020 அன்று இத்திட்டத்தில் சேர்ந்துகொள்ளும் காலம் மார்ச் 2023 வரை மூன்றாண்டுகளுக்கு நீட்டிக்கப்பட்டடது. 2020-2021 நிதி ஆண்டுக்கான விகிதம் 7.4% எனக் குறைக்கப்பட்டு, ஒவ்வொரு ஆண்டும் இது மறுபரிசீலனை செய்யப்பட்டு மூத்தக் குடிமக்கள் சேமிப்புத் திட்டம் (SCSS)-இன் வட்டிவிகிதத்தையொட்டி மாற்றம் செய்யப்படும் என அறிவிக்கப்பட்டுள்ளது .

மேற்கோள்
--------

1. ↑
2. ↑
**பாயும் புலி பண்டாரவன்னியன்** என்பது வெள்ளையர்களுக்கெதிராக கடைசி வரை தைரியமாக நின்று வன்னி நிலப்பரப்பில் அரசாண்ட ஒரு குறுநில மன்னனின் காவியம் ஆகும். இது கலைஞர் மு. கருணாநிதி அவர்களால் எழுதப்பட்டது. இக்காவியம் தென்மோடிக் கூத்து வடிவத்தில் முல்லைமணி வே. சுப்பிரமணியத்தினால் வடிவமைக்கப்பட்டு மேடையேற்றப்பட்டது. இது முள்ளியவளையில் வழங்கி வரும் கோவலன் கூத்தை ஒத்த மெட்டிலேயே பாடப்பட்டும் அதே பாணியிலேயே ஆடப்பட்டும் வருகிறது. இவை வடமோடி, தென்மோடி வரையறைகளில் அடங்காமல் பிரத்தியேகமான 'முல்லைமோடி' என்றழைக்க கூடிய தனிப்பாணியில் இருப்பதாக பேராசிரியர் சு. வித்தியானந்தன் கூறியுள்ளார்.

கதை
---

பண்டாரவன்னியன் முல்லைத்தீவிலிருந்து வற்றாப்பளை அம்மன் கோயில் வரையிலுள்ள 2000 சதுரமைல் நிலபரப்பை ஆட்சி செய்து வந்தான். அமைச்சராக தனது தம்பி கயிலாய வன்னியனையும், தளபதியாக கடைசி சகோதரன் பெரிய மைனரையும் கொண்ட குழுவையும் அமைத்து அரசமைப்பை பேணி வந்தான்.

அவனது ஒரே சகோதரி பெயர் நல்லநாச்சாள். அவளுக்கு கலைகள் கற்பிக்கும் அவைப் புலவன் அவள் மீது காதல் கொண்டான். அதே நேரத்தில் வன்னி நிலத்தில் ஆண்டு வந்த இன்னொரு குறுநில மன்னனான காக்கைவன்னியன் அவளை மணம் புரிய ஆசைப்பட்டான். அதற்காக பலமுறை பண்டார வன்னியனிடம் ஓலை அனுப்பிய போதும் அவன் அதற்கு சம்மதிக்கவில்லை.

ஒரு முறை நந்தவனத்ததில் நாச்சியாள் புலவரிடம் காதல் கொண்டிருக்கக் கண்ட காக்கைவன்னியன் புலவரிடம் சண்டைக்கு போக புலவர் வாள் சண்டையிட்டு நையப்புடைத்து அனுப்புகிறான். இந்தச் சம்பவத்தால் புலவன் அரச பரம்பரையில் வந்தவனென்பதை மன்னன் அறிந்து அவர்களின் காதலுக்கு சம்மதிக்கிறான்.

வன்னியில் பண்டாரவன்னியன் திறை செலுத்த மறுத்த காரணத்தினால் படையெடுத்து வந்து வெற்றி காண முடியாமால் வெள்ளையர்கள் புறமுதுகாட்டிப் பின் வாங்கினர். தனிப்பட்ட காரணத்தினால் பண்டரவன்னியன் மேல் ஆத்திரம் கொண்ட காக்கைவன்னியன் வெள்ளை தேசாதிபதியுடன் கூட்டு சேர்கிறான். பல முறை படையெடுத்து வெள்ளையர் தோல்வி அடைகின்றனர்.

அத்தருணத்தில் காக்கைவன்னியன் பண்டரவன்னியனை தந்திரமாகத்தான் வெல்லலாமென்று ஆலோசனை கூறுகிறான். அந்த திட்டத்தின் ஒரு அங்கமாக, தான் திருந்தி விட்டதாக நாடகமாடி பண்டராவன்னியனிடம் வருகிறான். தம்பிமார்களான மந்திரியும் தளபதியும் காக்கைவன்னியனை சேர்க் கவேண்டாமென்ற ஆலோசனையையும் மீறி "மறப்போம் மன்னிப்போம்" என்ற அடிப்படையில் அவனை சேர்த்துக் கொள்கிறான். மன்னனைத் தனிய கூட்டிவந்து ஒட் சுட்டான் என்னுமிடத்தில் வைத்து வெள்ளையரின் படைகளிடம் தந்திரமாக அகப்படவைக்கிறான் காக்கைவன்னியன்.

இன்றும் நம்பி துரோகம் செய்பவர்களை "நீ காக்கை வன்னியன் பரம்பரையோ" என்று ஈழத்தில் கேட்கும் வழக்கு உள்ளது.
**இராம்கோர்முசின் புசுருக் இபின் சக்ரியார்** ( **Buzurg Ibn Shahriyar of Ramhormuz** ), என்பவர் ஓர் ஒரு முஸ்லிம் பயணியும், மாலுமியும், வரைபடவியலாளரும் மற்றும் புவியியலாளரும் ஆவார். இவர் பெர்சியாவின் கூசித்ததானில் பிறந்தார். கி.பி. 953 ஆம் ஆண்டில், சிராப், ஓமன், பசுரா மற்றும் பிற இடங்களில் உள்ள முஸ்லிம் மாலுமிகளின் கதைகளின் தொகுப்பைத் தொகுத்தார். இந்தப் படைப்பில், இந்தியா, மலேசியா, இந்தோனேசியா, சீனா மற்றும் கிழக்கு ஆப்பிரிக்கா ஆகிய நாடுகளுக்கு முஸ்லிம் கடற்தொழிலாளர்கள் எவ்வாறு பயணம் செய்தார்கள் என்பது பற்றிய குறிப்புகள் உள்ளன. அப்பாசியக் கலிபகத்திஏகும் சீனாவின் தாங் வம்சத்திற்கும் இடையே பல்வேறு தொடர்புகள் பற்றியும் இதில் குறிப்பிடப்பட்டுள்ளன.

புசுருக் முற்றிலும் கற்பனையான நபர் என்று போது பலரால் நம்பப்படுகிறது. இவரது இருப்பு வேறு எந்த ஆதாராங்களிலும் உறுதிப்படுத்தப்படவில்லை. இவர் வாழ்ந்ததாகக் கூறப்படும் நீண்ட காலத்திற்குப் பிறகு, பதின்மூன்றாம் நூற்றாண்டில் இந்தப் புத்தகம் எழுதப்பட்டது. பத்தாம் நூற்றாண்டின் இரண்டாம் பாதியில் அபு இம்ரான் மூசா இப்னு ரபா அல்-அவ்சி அல்-சிராபி என்ற அறிஞர் கெய்ரோவில் எழுதப்பட்டதாக சமீபத்திய ஆராய்ச்சி காட்டுகிறது. 

பாரசீக மாலுமி அல்-ராம்கோர்முசி, தனது 10 ஆம் நூற்றாண்டின் எழுதிய *அஜய்ப் அல்-ஹிந்த்* ( *இந்தியாவின் அதிசயங்கள்* ) என்ற புத்தகத்தில் இங்குள்ள தீவுகளில் கடுமையான நரமாமிச பழங்குடியினர் வசிப்பதாக விவரித்துள்ளார். *அந்தமான் அல்-கபீர்* ( *பெரிய அந்தமான்* ) என்று இவர் அழைத்த ஒரு தீவையும் புத்தகம் குறிப்பிடுகிறது.

மேற்கோள்கள்
-----------

1. ↑  "MuslimHeritage.com - Topics" இம் மூலத்தில் இருந்து 2007-10-09 அன்று. பரணிடப்பட்டது.. .
2. ↑  Jean-Charles Ducène, "Une nouvelle source arabe sur l'océan Indien au Xe siècle" Afriques 06, 2015.
3. ↑  Buzurg ibn Shahriyar, translated by: L. Marcel Devic and Peter Quennell (1928). *The Book of the Marvels of India: from the Arabic*. G. Routledge & sons.
இந்தியக் குடியரசின் **ஆறாவது குடியரசுத் தலைவர் தேர்தல் 1974** ல் நடைபெற்றது. பக்ருதின் அலி அகமது வெற்றிபெற்று குடியரசுத் தலைவரானார்

பின்புலம்
---------

ஆகஸ்ட் 17, 1974ல் இந்தியாவின் ஆறாவது குடியரசுத் தலைவர் தேர்தல் நடத்தப்பட்டது. முந்தைய தேர்தல்களில் சிறிதளவு கூட வெற்றி வாய்ப்பு இல்லாத பல வேட்பாளர்கள் போட்டியிட்டு வந்தனர். அப்படி போட்டியிட்டுத் தோல்வியடைந்தவர்கள் தேர்தலின் முடிவினை எதிர்த்து நீதிமன்றங்களில் வழக்கு தொடுத்து அரசின் நேரத்தையும் வீணடித்து வந்தனர். இப்போக்கினைக் கட்டுப்படுத்த இவ்வாண்டு இந்தியக் குடியரசுத் தலைவர் மற்றும் துணைக் குடியரசுத் தலைவர் தேர்தல் சட்டம், 1952ல் ஒரு சட்ட திருத்தம் கொண்டு வரப்பட்டது. இத்திருத்ததின் படி, ஒருவர் குடியரசுத் தலைவர் தேர்தலில் போட்டியிட அவரை 10 வாக்காளர் குழு உறுப்பினர்கள் முன் மொழிய வேண்டும், மேலும் 10 பேர் பின்மொழிய வேண்டும். வைப்புத் தொகையாக ரூ. 2500 கட்ட வேண்டும். தேர்தல் முடிவினை எதிர்த்து வழக்குத் தொடுப்பதாக இருந்தால் உச்ச நீதிமன்றத்தில் மட்டுமே தொடரலாம். இக்கட்டுப்பாடுகளால் சுயேட்சை உறுப்பினர்களால் இத்தேர்தலில் போட்டியிட முடியாமல் போனது. இரு வேட்பாளர்கள் மட்டுமே போட்டியிட்டனர். மேலும் 1971 நாடாளுமன்ற மற்றும் சட்டமன்றத் தொகுதிகள் புனரமைக்கப்பட்டிருந்ததால் வாக்காளர் குழுவின் எண்ணிக்கை இத்தேர்தலில் அதிகரித்திருந்தது.

இந்திய தேசிய காங்கிரசு தலைவர் இந்திரா காந்தி பக்ரூதின் அலி அகமதை தன் கட்சி வேட்பாளராகத் தேர்ந்தெடுத்தார். அகமதை எதிர்த்து எட்டு எதிர்க்கட்சிகள் இணைந்து புரட்சிகர சோசலிசக் கட்சியின் திரிதீப் சவுதிரியை நிறுத்தின. அகமது தேர்தலில் 80.1% வாக்குகள் பெற்று எளிதில் வெற்றி பெற்றார்.

முடிவுகள்
---------

ஆதாரம்:

| வேட்பாளர் | பெற்ற வாக்குகள் |
| --- | --- |
| பக்ருதின் அலி அகமது | 754,113 |
| திரிதீப் சவுதிரி | 189,196 |
| **மொத்தம்** | **943,309** |
|

மேற்கோள்கள்
-----------

1. ↑
2. ↑   Election Commission of India

| * பா
* உ
* தொ
இந்தியத் தேர்தல்கள் |
| --- |
| 
* தேர்தல் ஆணையம்
* குடியரசுத் தலைவர்
* இந்தியக் குடியரசுத் துணைத் தலைவர்
* மக்களவை
* மாநிலங்களவை

 |
|  | மக்களவைத் தேர்தல்கள் | 
* 1951–52
* 1957
* 1962
* 1967
* 1971
* 1977
* 1980
* 1984
* 1989
* 1991
* 1996
* 1998
* 1999
* 2004
* 2009
* 2014
* 2019
* *2024*

 |  |
| மாநிலங்களவைத் தேர்தல்கள் | 
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 2021
* 2022
* 2023
* 2024
* 2025

 |
| குடியரசுத் தலைவர் தேர்தல்கள் | 
* 1952
* 1957
* 1962
* 1967
* 1969
* 1974
* 1977
* 1982
* 1987
* 1992
* 1997
* 2002
* 2007
* 2012
* 2017
* 2022

 |
| குடியரசுத் துணைத் தலைவர் தேர்தல்கள் | 
* 1952
* 1957
* 1962
* 1967
* 1969
* 1974
* 1979
* 1984
* 1987
* 1992
* 1997
* 2002
* 2007
* 2012
* 2017
* 2022

 |
**அத்திலாந்திக் அடிமை வணிகம்** (*Atlantic slave trade*) எனப்படுவது ஐரோப்பியர்கள் ஆபிரிக்கர்களை அடிமைகளாக்கி வணிகம் செய்தமையைக் குறிப்பதாகும். இந்த அடிமை வணிகம் அத்திலாந்திக் பெருங்கடலை அண்டி நடைபெற்றமையால் இவ்வாறு குறிப்பிடப்படுகிறது. 15 முதல் 19ம் நூற்றாண்டு வரை ஐரோப்பியர்கள் நடு ஆபிரிக்காவிலிருந்தும் மேற்கு ஆபிரிக்காவிலிருந்தும் ஆபிரிக்கர்களை அடிமைகளாக்கி புதிய உலகம் என அவர்கள் அழைத்த அமெரிக்கக் கண்டங்களுக்குக் கொண்டு சென்று விற்றனர்.

9.4 முதல் 12 மில்லியன் ஆபிரிக்கர்கள் அடிமைகளாக அமெரிக்கக் கண்டங்களை வந்தடைந்தனர். ஆனால் அடிமைகளாக்கப்பட்டோரின் தொகை இதைவிட மிக அதிகமாகும். இந்த அடிமை வணிகத்தை ஆப்பிரிக்க, ஆப்பிரிக்க அமெரிக்க வரலாற்றாசிரியர்கள் மாஃபா (Maafa) எனக் குறிப்பிடுகின்றனர். சுவாகிலி மொழியில் மாஃபா என்பதன் கருத்து *பெரும் அழிவு* என்பதாகும்.

வெளி இணைப்புகள்
---------------

* அடிமை வணிகத்துக்கு நஷ்ட ஈடு - ஏன்? யார் தரவேண்டும்

மேற்கோள்கள்
-----------

1. ↑  Thornton, p. 112.
2. ↑  "The transatlantic slave trade". BBC.. "\* Some of those enslaved were captured directly by the British traders. Enslavers ambushed and captured local people in Africa. \* Most slave ships used British 'factors', men who lived full-time in Africa and bought enslaved people from local leaders."
3. ↑  "Implications of the slave trade for African societies". London: பிபிசி. .
**பி. வி. நரசிம்ம ராவ் தெலங்காணா கால்நடை மருத்துவ பல்கலைக்கழகம்** (*P. V. Narasimha Rao Telangana Veterinary University*) என்பது முன்பு ஐதராபாத்து கால்நடை மருத்துவக் கல்லூரி மற்றும் ஸ்ரீ பி. வி. நரசிம்ம ராவ் தெலங்காணா மாநில கால்நடை, விலங்கு மற்றும் மீன் அறிவியல் பல்கலைக்கழகம் என வழங்கப்பட்டது. இது இந்தியாவின் தெலங்காணாவில் ஐதராபாத்திலுள்ள இராஜேந்திரநகரில் அமைந்துள்ள ஒரு கால்நடை பல்கலைக்கழகம் ஆகும். இது 2014ஆம் ஆண்டு ஆந்திரப் பிரதேசம் பிரிந்தபோது உருவாக்கப்பட்டது.

வரலாறு
------

இப்பல்கலைக்கழகம் முதன்முதலில் ஐதராபாத் கால்நடை மருத்துவக் கல்லூரியாக 1946-இல் உசுமானியா பல்கலைக்கழகத்தின் உறுப்புக்கல்லூரியாக நிறுவப்பட்டது. இது 1964ஆம் ஆண்டில் ஆந்திரப் பிரதேச வேளாண் பல்கலைக்கழகம் நிறுவப்பட்டபோது இதன் நிர்வாகத்தின் கீழ் வந்தது. 2005ஆம் ஆண்டு இது சிறீ வெங்கடேசுவரா கால்நடை மருத்துவப் பல்கலைக்கழகம் உருவாக்கப்பட்டபோது இதன் கீழ் செயல்பட்டது. 2014ஆம் ஆண்டில், ஆந்திரப் பிரதேசத்தின் மறுசீரமைப்பு மற்றும் தெலங்காணா உருவானதைத் தொடர்ந்து, தெலங்காணா அரசாங்கத்தின் சட்டத்தின் மூலம், கால்நடை, விலங்கு மற்றும் மீன்வள அறிவியலுக்கான சிறீ பி. வி. நரசிம்ம ராவ் தெலங்காணா மாநில பல்கலைக்கழகம் உருவாக்கப்பட்டது. இப்பல்கலைக்கழகம் 24-05-2016 முதல் பி. வி. நரசிம்ம ராவ் தெலங்காணா கால்நடை பல்கலைக்கழகம் என பெயர் மாற்றம் செய்யப்பட்டது.

மேலும் பார்க்கவும்
------------------

* இந்தியாவில் கல்வி
* தெலங்காணாவில் உள்ள உயர்கல்வி நிறுவனங்களின் பட்டியல்

மேற்கோள்கள்
-----------

1. ↑  "VCs appointed" (in en-IN). *The Hindu*. 11 January 2021. .
2. ↑  "Universities". Indian Council of Agricultural Research இம் மூலத்தில் இருந்து 18 August 2011 அன்று. பரணிடப்பட்டது... பார்த்த நாள்: 10 July 2017.
3. ↑  "About Us". Sri P. V. Narasimha Rao Telangana State University for Veterinary, Animal and Fishery Sciences.. பார்த்த நாள்: 11 July 2017.
4. ↑  "ABOUT US".. பார்த்த நாள்: 2021-11-05.
5. ↑  "Universities renamed".. பார்த்த நாள்: 2021-11-05.

வெளி இணைப்புகள்
---------------

* அதிகாரப்பூர்வ இணையதளம்
இந்தியக் குடியரசின் **ஒன்பதாவது குடியரசுத் தலைவர் தேர்தல் 1987** ல் நடைபெற்றது. ரா. வெங்கட்ராமன் வெற்றிபெற்று குடியரசுத் தலைவரானார்.

பின்புலம்
---------

ஜூலை 16, 1987 இல் இந்தியாவின் ஒன்பதாவது குடியரசுத் தலைவர் தேர்தல் நடத்தப்பட்டது. முந்தைய தேர்தலில் வென்று குடியரசுத் தலைவராக பொறுப்பேற்றிருந்த ஜெயில் சிங்கிற்கும் இந்தியப் பிரதமரும் காங்கிரசுத் தலைவரான ராஜீவ் காந்திக்கும் விரைவில் கருத்து வேறுபாடுகள் ஏற்பட்டன. எனவே 1987 தேர்தலில் ராஜீவ் ஜெயில் சிங்கினை மீண்டும் வேட்பாளாராகத் தேர்ந்தெடுக்கவில்லை. அவருக்கு பதில் முன்னாள் தமிழ்நாடு மற்றும் நடுவண் அரசு அமைச்சரும், அப்போது துணைக் குடியரசுத் தலைவராக இருந்தவருமான ரா. வெங்கட்ராமன் காங்கிரசு வேட்பாளராக்கப்பட்டார். எதிர்க்கட்சிகள் அவருக்கு எதிராக ஒரு பொது வேட்பாளரை நிறுத்த முயன்றன. ஜெயில் சிங்கையே தேர்ந்தெடுக்கலாம் என்று பாஜக விரும்பியது. ஆனால் சிபிஐ, சிபிஎம் போன்ற இடது சாரி கட்சிகளுக்கு இதனை ஏற்கவில்லை. எனவே முன்னாள் இந்திய உச்ச நீதிமன்ற நீதிபதியும் 1950களில் கேரள கம்யூனிஸ்ட் ஆட்சியில் அமைச்சராக இருந்தவருமான வி. ஆர். கிருஷ்ணய்யர் எதிர்க்கட்சி உறுப்பினராகத் தேர்ந்தெடுக்கப்பட்டார். இதனை ஏற்றுக்கொள்ளாத பாஜக் அவருக்கு ஆதரவளிக்க மறுத்து தேர்தலைப் புறக்கணித்து விட்டது. மேலும் அதிமுக, ஜம்மு காஷ்மீர் தேசிய மாநாட்டு கட்சி, சிக்கிம் சங்க்ராம் பரிசத் போன்ற மாநில கட்சிகள் வெங்க்ட்ராமனுக்கு ஆதரவளித்தன. இவ்விருவரைத் தவிர மிதிலேஷ் குமார் சின்ஹா என்ற சுயேட்சை வேட்பாளரும் போட்டியிட்டார். வெங்கட்ராமன் 72.2 % வாக்குகள் பெற்று வெற்றிபெற்றார்.

முடிவுகள்
---------

ஆதாரம்:

| வேட்பாளர் | பெற்ற வாக்குகள் |
| --- | --- |
| ரா. வெங்கட்ராமன் | 7,40,148 |
| வி. ஆர். கிருஷ்ணா ஐயர் | 2,81,550 |
| மிதிலேஷ் குமார் | 2,223 |
| **மொத்தம்** | 1,023,921 |
|

மேற்கோள்கள்
-----------

1. ↑
2. ↑   Election Commission of India

| * பா
* உ
* தொ
இந்தியத் தேர்தல்கள் |
| --- |
| 
* தேர்தல் ஆணையம்
* குடியரசுத் தலைவர்
* இந்தியக் குடியரசுத் துணைத் தலைவர்
* மக்களவை
* மாநிலங்களவை

 |
|  | மக்களவைத் தேர்தல்கள் | 
* 1951–52
* 1957
* 1962
* 1967
* 1971
* 1977
* 1980
* 1984
* 1989
* 1991
* 1996
* 1998
* 1999
* 2004
* 2009
* 2014
* 2019
* *2024*

 |  |
| மாநிலங்களவைத் தேர்தல்கள் | 
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 2021
* 2022
* 2023
* 2024
* 2025

 |
| குடியரசுத் தலைவர் தேர்தல்கள் | 
* 1952
* 1957
* 1962
* 1967
* 1969
* 1974
* 1977
* 1982
* 1987
* 1992
* 1997
* 2002
* 2007
* 2012
* 2017
* 2022

 |
| குடியரசுத் துணைத் தலைவர் தேர்தல்கள் | 
* 1952
* 1957
* 1962
* 1967
* 1969
* 1974
* 1979
* 1984
* 1987
* 1992
* 1997
* 2002
* 2007
* 2012
* 2017
* 2022

 |
**சாமாகுரி ஏரி** (*Samaguri Beel*)(**போக்கி தீர்த்தம்** அல்லது **பறவை யாத்திரை** தலம் என்றும் அழைக்கப்படுகிறது) என்பது அசாமின் நகாமோ மாவட்டத்தில் நகோன் நகருக்கு அருகில் அமைந்துள்ள ஒரு எருது-வில் வடிவ (யு- வடிவ) ஈரநிலம் மற்றும் ஏரியாகும். இந்த பீல் பிரம்மபுத்திரா ஆற்றுப் படுகையில் அமைந்துள்ளது. கொலோங் ஆற்றின் கைவிடப்பட்ட பாதையால் இந்த ஏரி உருவாகிறது.

சொற்பிறப்பியல்
--------------

சமகுரி ஏரி என்ப*து போக்கி தீர்த்தம்* என்று பிரபலமாக அறியப்படுகிறது. *போக்கி தீர்த்தம்* என்பது *பறவைகள் யாத்திரைக்கான* அசாமியச் சொல். புலம்பெயர்ந்த பறவைகள் குளிர்காலத்தில் தங்கும் போது இந்த ஏரியைப் பயன்படுத்துகின்றன.

பறவைகள்
-------

வலசைப்போகும் பறவை சிற்றினங்கள் குளிர்காலத்தில் சமகுரிக்கு வருகை தருகின்றன. சிறிய சீழ்க்கைக்சிரவி, சீழ்க்கைச்சிரவி, பெர்ருஜினஸ் போச்சார்ட், மீசை ஆலா, குள்ளத்டாரா, செங்குருகு, சாம்பல் தலை ஆள்காட்டி போன்றவை இந்த ஏரிக்கு வருகை தரும் பறவைகள் ஆகும். இந்த ஏரியில் வசிக்கும் பறவைகளாகத் தாமிர இறக்கை இலைக்கோழி, குளத்துக் கொக்கு, பாம்புத்தாரா, புபுல்கசு, வெந்தொண்டை மீன்கொத்தி, சிரல், சாம்பல் தலை தாழைக்கோழி, தாழைக் கோழி, கம்புள் கோழி, சின்ன நீர்க்காகம், விரால் அடிப்பான்,நத்தை குத்தி நாரை உள்ளன.

மேலும் பார்க்கவும்
------------------

அசாம் ஏரிகளின் பட்டியல்

மேற்கோள்கள்
-----------

1. ↑  "Places of Tourist interest in Nagaon" (in en). . "Places of Tourist interest in Nagaon". *Nagaon District website*. Retrieved 28 November 2020.
2. ↑  "Water theme park in bird paradise - Samaguri Beel set to become tourism centrepiece of Nagaon" (in en). .
**உயிரித் தரவு வரிக்குறியீடு அமைப்பு** (*Barcode of Life Data System*) என்பது டி. என். ஏ. வரிக்குறியீட்டிற்காக அர்ப்பணிக்கப்பட்ட ஒரு இணைய தளமாகும். இது கனடாவில் உள்ள பல்லுயிர் மரபியல் மையத்தில் உருவாக்கப்பட்ட மேகக்கணினி சார்ந்த தரவு சேமிப்பு மற்றும் பகுப்பாய்வு தளமாகும். இது நான்கு முக்கிய தொகுதிகள், ஒரு தரவு புறையம், ஒரு கல்வி புறையம், BIN களின் பதிவு (பரவலாக ஏற்றுக்கொள்ளப்பட்ட சிற்றினங்கள்) மற்றும் டி. என். ஏ. வரிசைகளைப் பகுப்பாய்வு செய்வதற்கான இணையவழி தளத்தை வழங்கும் தரவு சேகரிப்பு மற்றும் பகுப்பாய்வு பணியிடத்தைக் கொண்டுள்ளது. 2005-இல் தொடங்கப்பட்டதிலிருந்து, தரவு அமைப்பு, சரிபார்ப்பு, காட்சிப்படுத்தல் மற்றும் வெளியீடு உள்ளிட்ட பல்வேறு செயல்பாடுகளை வழங்க இத்தளம் நீட்டிக்கப்பட்டுள்ளது. 2017-இல் தொடங்கப்பட்ட அமைப்பின் மிகச் சமீபத்திய பதிப்பு, பதிப்பு 4, தரவு சேகரிப்பு மற்றும் பகுப்பாய்வை ஆதரிக்கும் மேம்பாடுகளின் தொகுப்பைக் கொண்டுவருகிறது. ஆனால் தரவு பரவல், மேற்கோள் மற்றும் சிறுகுறிப்பு ஆகியவற்றை மேம்படுத்தும் புதிய செயல்பாடுகளையும் உள்ளடக்கியது. நவம்பர் 16, 2020க்கு முன், இத்தளம் ஏற்கனவே விலங்குகள், தாவரங்கள், பூஞ்சைகள், புரோட்டிஸ்டுகள் (~8.9 மில்லியன் மாதிரிகள்) ஆகியவற்றை உள்ளடக்கிய 318,105 முறையாக விவரிக்கப்பட்ட உயிரினங்களுக்கான வரிக்குறியீட்டு வரிசைகளைக் கொண்டிருந்தது.

டி. என். ஏ. வரிக்குறியீட்டில் ஆர்வமுள்ள எந்தவொரு ஆராய்ச்சியாளருக்கும் உயிரித் தரவு வரிக்குறியீடு அமைப்புச் சேவைகள் கட்டணமின்றிக் கிடைக்கும். சிறப்புச் சேவைகளை வழங்குவதன் மூலம், பன்னாட்டு நியூக்ளியோடைடு வரிசை தரவுத்தளங்களில் வரிக்குறியீட்டினைப் பெறுவதற்குத் தேவையான தரங்களைச் சந்திக்கும் பதிவுகளை வெளியிடுவதற்கு இது உதவுகிறது. இதன் இணைய அடிப்படையிலான விநியோகம் மற்றும் நெகிழ்வான தரவு பாதுகாப்பு மாதிரியின் காரணமாக, இது பரந்த ஆராய்ச்சி கூட்டணிகளை உள்ளடக்கிய திட்டங்களுக்கு ஆதரவளிக்கும் வகையில் அமைந்துள்ளது.

உயிரித் தரவு வரிக்குறியீடு அமைப்பின் தரவு வெளியீடு முக்கியமாக 2010 முதல் 2015 வரை பன்னாட்டு உயிரி வரிக்குறியீடு கூட்டமைப்பால் செயல்படுத்தப்பட்ட வரிக்குறீயீடு 500கே திட்டத்திலிருந்து உருவானது. இது 5,00,000 சிற்றினங்களைக் குறிக்கும் 5 மில்லியன் மாதிரிகளுக்கான டி. என். ஏ. வரிக்குறியீடு பதிவுகளின் தரவுகளைப் பெறுவதை நோக்கமாகக் கொண்டது. அனைத்து மாதிரிகள் சேகரிப்பு, வரிசைகள் ஒதுக்கீடு, தகவல் வரிசையாக்கம் ஆகியவை உலகெங்கிலும் உள்ள நாடுகளைச் சேர்ந்த பெரிய அளவிலான அறிவியலாளர்கள், ஒத்துழைப்பார்கள் மற்றும் வசதிகளால் பங்களிக்கப்படுகின்றன. தரவுக் குவிப்பு டி. என். ஏ. வரிக்குறியீடு அடையாளத்தின் துல்லியத்தை அதிகரிக்கிறது..

மேற்கோள்கள்
-----------

1. ↑  Ratnasingham, Sujeevan; Hebert, Paul D. N. (2013). "A DNA-Based Registry for All Animal Species: The Barcode Index Number (BIN) System". *PLOS ONE* **8** (7): e66213. doi:10.1371/journal.pone.0066213. பன்னாட்டுத் தர தொடர் எண்:1932-6203. பப்மெட்:23861743. Bibcode: 2013PLoSO...866213R.
2. 1 2  RATNASINGHAM, SUJEEVAN; HEBERT, PAUL D. N. (2007-01-24). "BARCODING: bold: The Barcode of Life Data System (http://www.barcodinglife.org)". *Molecular Ecology Notes* **7** (3): 355–364. doi:10.1111/j.1471-8286.2007.01678.x. பன்னாட்டுத் தர தொடர் எண்:1471-8278. பப்மெட்:18784790.
3. 1 2  "BOLD Print Handbook for BOLD v4". .
4. ↑  "Kingdoms of Life Being Barcoded | BOLDSYSTEMS". .
5. ↑  "BARCODE 500K" இம் மூலத்தில் இருந்து 2021-08-16 அன்று. பரணிடப்பட்டது.. .

வெளி இணைப்புகள்
---------------

* அதிகாரப்பூர்வ இணையதளம்

வார்ப்புரு:Bioinformatics
**நித்ய சிறீ சிவன்** (Nithya Sre Sivan) இந்தியாவின் தமிழ்நாட்டைச் சேர்ந்த ஒரு இணை விளையாட்டு வீரராவார். 2022 ஆம் ஆண்டு சீனாவின் காங்சூவில் நடைபெற்ற இணை ஆசிய விளையாட்டுப் போட்டியில் இரண்டு வெண்கலப் பதக்கங்களை வென்றார். 2023 ஆம் ஆண்டு அக்டோபர் மாதம் 25 ஆம் தேதியன்று குறுகிய உயரம் கொண்டவர் வகையான எசுஎச்6 பிரிவில். கலப்பு இரட்டையர் மற்றும் பெண்கள் இரட்டையர் இறகுப்பந்தாட்டப் போட்டிகள் இரண்டிலும் வெண்கலம் வென்றார்.

ஆரம்ப கால வாழ்க்கை
------------------

நித்ய சிறீ 2016 ஆம் ஆண்டு வேடிக்கை மற்றும் பொழுதுபோக்கிற்காக திறமையான விளையாட்டு வீரர்களுடன் இடகுபந்தாட்டம் விளையாடத் தொடங்கினார்.  பின்னர் 2019 ஆம் ஆண்டில் இவர் இணை விளையாட்டுப் போட்டிகளைப் பற்றி அறிந்து கொண்டார். தீவிர இறகுப்பந்தாட்ட விளையாட்டின் மீது தனது கவனத்தை மாற்றி லக்னோவில் பயிற்சியாளர் கௌரவ் கண்ணாவின் கீழ் பயிற்சியைத் தொடங்கினார்.

தொழில்
------

2023 ஆம் ஆண்டு அக்டோபர் மாதத்தில் இவர் இணை ஆசிய விளையாட்டுப் போட்டிகளில் இரண்டு வெண்கலப் பதக்கங்களை வென்றார். ஏப்ரல் 2023 ஆம் ஆண்டு ஏப்ரல் மாதத்தில் பிரேசில் நாட்டில் நடைபெற்ற இணை இறகுபந்தாட்ட பன்னாட்டு போட்டியில் இரண்டு தங்கப் பதக்கங்களை வென்றார்.  மே 2022 ஆம் ஆண்டு மே மாதத்தில் ஆசிய இளையோர் வெற்றியாளர் போட்டியில் மனாமாவில் நடந்த 1 ஆவது பகுரைன் இணை இறகுப்பந்து பன்னாட்டு வெற்றியாளர் போட்டியில் தங்கப் பதக்கத்தையும் வென்றார்.  2022 திசம்பரில், லிமாவில் நடந்த பெரு நாட்டின் இணை இறகுப்பந்தாட்ட பன்னாட்டு போட்டியில் வெள்ளிப் பதக்கம் வென்றவரை பெண்களுக்கான ஒற்றையர் எசுஎச்6 வகையினருக்கான இறுதிப் போட்டியில் வென்று தங்கம் வென்றார்.

மேற்கோள்கள்
-----------

1. ↑  "PM celebrates Bronze Medal by Nithya Sre Sivan in Badminton Women's Singles SH6 event in Asian Para Games 2022". .
2. ↑  "India record highest ever medal tally in Asian Para Games". .
3. ↑  "India creates history in Asian Para Games, takes tally to record 82 medals with 2 days left". .
4. ↑  PTI (2023-04-17). "Nithya, Nitesh win singles gold at Brazil Para-Badminton Intl" (in en-IN). .
5. ↑  Jain, Deepanshu (2023-12-10). "'Chinese legend Lin Dan is my idol,' says world no.3 Nithya Sre Sivan" (in en). .
6. ↑  "Nithya, Nitesh win singles gold at Brazil Para-Badminton International". 2023-04-17. .
7. ↑  "Indian contingent finish with 23 medals at Bahrain Para Badminton". 2022-05-22. .
8. ↑  PTI (2022-12-06). "Peru Para Badminton: Mandeep shocks world champion; Nehal bags 2 gold" (in en). .
தமிழ்நாட்டில் ஒரு கழைக்கூத்துக் குடும்பம்
**தொம்பன்** (*Domba* அல்லது *Dom*) என்பவர்கள் தமிழ்நாட்டில் வாழும் பழங்குடியின மக்களாவர். இவர்களின் தொழில் கழைக்கூத்து ஆகும்.

வாழும் பகுதிகள்
---------------

இவர்கள் தமிழ்நாட்டின் பெரம்பலூர், அரியலூர், உளுந்தூர்பேட்டை, மதுராந்தகம், விழுப்புரம், காரைக்கால்(புதுச்சேரி), சிவகங்கை, தஞ்சாவூர், விராலிமலை, கோவில்பட்டி, சிங்கம்புணரி, மானாமதுரை, கோபிச்செட்டிப்பாளையம் உள்ளிட்ட 40 இடங்களை சொந்த இடங்களாகக் கொண்டு வசிக்கின்றனர். இவர்கள் எண்ணிக்கை ஏறக்குறைய பத்தாயிரம் இருக்கலாம் என்று கருதப்படுகிறது.

இவர்கள் இந்தியாவில், மகாராட்டிரம், கருநாடகம், ஆந்திர பிரதேசம், ஒடிசா, இமாச்சலப் பிரதேசம், உத்தரப் பிரதேசம், வங்கதேசம் ஆகிய பகுதிகளிலும் வசிக்கின்றனர்.

விழாக்கள்
---------

இவர்கள் நாடோடி மக்களாகவே ஆண்டின் பெரும்பாலான காலங்களில் வாழ்கின்றனர். இவர்கள், நாடோடிகளாய் வாழ்ந்தாலும் ஆண்டுக்கு இரண்டுமுறை ஆடிப்பெருக்கு, போகிப் பண்டிகை ஆகியவற்றுக்கு கட்டாயம் தங்கள் சொந்த ஊருக்கு வரவேண்டும் என்பது அவர்களின் சமுதாயக் கட்டுப்பாடு ஆகும். தங்களது குலதெய்வமான கம்பத்தடி மாரியம்மனுக்கு விழா எடுக்க இவர்கள் ஆண்டுக்கு இவ்வாறு கூடுகிறார்கள். கம்பத்தடி மாரியம்மனுக்கு மார்கழி 15-ல் காப்புக்கட்டி, போகியன்று கிடா வெட்டி விமரிசையா திருவிழா கொண்டாடுவர். இந்தசமயத்தையே, தங்களின் ஆண் பிள்ளைகளுக்கு பெண் பார்த்துப் பேசிமுடிக்கின்றனர். அதனால் திருவிழாவின் போது அத்தனை பேரும் கட்டாயம் வரவேண்டும் என்ற கட்டுப்பாட்டை வைத்திருக்கிறார்கள். இதை மீறுபவர்கள், தங்களது 15 நாள் வருமானத்தை கம்பத்தடி மாரியம்மனுக்கு காணிக்கையாகத் தந்துவிட வேண்டும்.

பழக்க வழக்கங்கள்
----------------

இவர்களின் இனத்தில் பெண் குழந்தைகள் பிறப்பு குறைவாக உள்ளது. இதனால், திருமணத்தின் போது மாப்பிள்ளைதான் சீதனம் கொடுத்து பெண்ணைத் திருமணம் செய்துகொள்ள வேண்டும்.

தொழில்
------

இவர்கள் கழைக்கூத்து, துப்புரவுப்பணி, பன்றி, ஆடு, மாடு மேய்த்தல் போன்ற தொழில்கள் செய்து வருகின்றனர். இவர்கள் மாட்டிறைச்சி, பன்றிறைச்சி போன்றவற்றை உணவுப் பழக்கங்களாகக் கொண்டுள்ளனர்.

மேற்கோள்கள்
-----------

1. ↑  "தொம்பன்". *பொருள் விளக்கம்* ().. பார்த்த நாள்: 18 ஆகத்து 2017.
2. ↑  "காலத்துக்கும் கழைக்கூத்தாட வேண்டுமா? - பரிதாப நிலையில் தொம்பன் குடிகள்". *கட்டுரை* (தி இந்து). 18 ஆகத்து 2017.. பார்த்த நாள்: 18 ஆகத்து 2017.

வெளி இணைப்புகள்
---------------

* Domba Population
கோயில் முகப்பு
**மரங்குளங்கரா கிருஷ்ணர் கோயில்** இந்தியாவின் கேரள மாநிலத்தில்வென்னாலா - ஈரூர் வழித்தடத்தில் அமைந்துள்ள கிருஷ்ணர் கோயிலாகும்.  இக்கோயில் விஷ்ணுவின் அபிமான கோயிலாகும். பாலாரிவட்டம், திருப்பூணித்துரா, வைட்டிலா ஆகிய இடங்களில் இருந்து சாலை வழியாக இக்கோயிலை எளிதில் அடையலாம். இங்குள்ள மூலவர் பாலகிருஷ்ணர் எனப்படுகின்ற குழந்தை வடிவ கிருஷ்ணர் ஆவார். இந்த மூலவரை உள்ளூரில் "குழந்தைகளுக்க்ன சிறப்பு மருத்துவர்" என்று அழைக்கிறார்கள்.

புராணம்
-------

கிருஷ்ணரின் அவதாரத்தின் நோக்கம் கம்சனைக் கொல்வது என்பதாகும். பூதனையை கிருஷ்ணருக்கு கொடிய நஞ்சினை பாலாக ஊட்டிய தருணமே கம்சன் கிருஷ்ணனைக் கொல்வதற்கான நேரமாகும். அந்த நேரத்தில் கிருஷ்ணர் பூதனையின் ஆத்மாவையே உறிஞ்சினார். இவ்வகையில் பூதனை முக்தி பெற்றதாக கூறப்படுகிறது. அப்போது விஷ்ணு, யசோதையின் முன் தோற்றினார். அப்போது அவள் குழந்தையின் உடலில் நஞ்சு ஏறியதாக சந்தேகப்பட்டார். கிணற்றிலிருந்து அமிர்தத்தை எடுத்து ஊற்றினார். இவ்வாறாக இக்கோயில மரங்குளங்கரா என்ற பெயரைப் பெற்றது. அவ்வகையில் இக்கோயலுக்கு 'கொல்ல வந்த பெண்ணைக் கொன்றவன்' என்று பொருள்படும்படி மரம்குளங்கரா என்ற பெயர் வந்தது. இந்த கிணற்றில் இருந்து எடுக்கப்படுகின்ற தண்ணீர் குழந்தைகளைக் குளிப்பாட்ட பயன்படுத்தப்படுகிறது.

தெய்வங்கள்
----------

இக்கோயிலின் துணைத் தெய்வங்கள் அய்யப்பன், அந்திமஹாகாலன், அயயாக்ஷி, சிவன், பார்வதி, நாகர்கள் ஆகியவையாகும்.

சிறப்பு
-------

தீயப்பறவைகளிடமிருந்து (பக்ஷிபீடா) சிறு குழந்தைகளுக்கு இந்த கிருஷ்ணன் பாதுகாப்பு அளிப்பதாக நம்பப்படுகிறது. "சோறுனு" எனப்படுகின்ற முதல் முறையாக சோறு கொடுக்கும் சடங்கு குழந்தைகளுக்கு இங்கு நிகழ்த்தப்படுகிறது. இக்கோயிலின் முன்பாக கோயிலின் புனித தீர்த்ததத்தால் குழந்தைகள் குளிப்பாட்டப்படுகின்றன. குழந்தைகளை துடைக்காமல், இயற்கையாக உலர விடப்பட்டு, தரிசனத்திற்காக உள்ளே கொண்டு வந்துவிடுகின்றார்கள்.

மேற்கோள்கள்
-----------

1. ↑  Maramkulangara Krishna Temple, Manorama Online
ஆனந்தத் தாண்டவ நடராசர் 
சிற்பங்கள் செதுக்குவதையும், சிற்பங்களிலும் வெளிப்படும் தமிழரின் அழகியலையும் மரபையும் நுட்பங்களையும் **தமிழர் சிற்பக்கலை** குறிக்கும். இக்கலை பண்டைக்காலம் முதற்கொண்டே தமிழரால் வளர்த்தெடுக்கப்பட்டுள்ளது. சங்க காலத்தில் மண், மரம், தந்தம், கல் ஆகியவற்றில் சிற்பங்கள் செதுக்கப்பட்டன. மண்ணில் சிற்பங்கள் உருவாக்கியவர்கள் "மண்ணீட்டாளர்கள்" எனப்பட்டனர். அக்காலத்தில் இறந்த போர் வீரர்களுக்கு கற்களால் சிலை அமைக்கும் வழக்கமும் இருந்தது.

சிற்பம் செய்யும் பொருட்கள்(சிலையை பல வகைகளில் செய்யலாம் அவை ):
--------------------------------------------------------------

மெழுகு, அரக்கு, சுதை, மரம், தந்தம், கல், பஞ்சலோகம் முதலியவைகளினால் சிற்ப உருவங்கள் அமைக்கப்படுகின்றன.

"கல்லும் உலோகமும் செங்கலும் மரமும்
மண்ணும் சுதையும் தந்தமும் வண்ணமும்
கண்ட சருக்கரையும் மெழுகும் என்றிவை
பத்தே சிற்பத் தொழிற்குறுப் பாவன’’ (திவாகர நிகண்டு)
குடைவரைச் சிற்பம்

தமிழர் சிற்பக்கலையின் சிறப்பியல்புகள்
-------------------------------------

அ. தட்சிணாமூர்த்தி "தமிழர் நாகரிகமும் பண்பாடும்" என்ற நூலில் தமிழர் சிற்பக்கலையின் சிறப்பியல்புகளை விளக்கியிருக்கின்றார். அதற்காக மயிலை சீனி வேங்கடசாமி அவர்களின் பின்வரும் கருத்தை தனது நூலில் தருகின்றார். "நமது சிற்பங்கள் அயல்நாட்டுச் சிற்பங்களைப்போன்று, வெறும் அழகிய காட்சிப் பொருள்களாக மட்டும் இல்லாமல், காட்சிக்கும் அப்பால் சென்று கருத்துக்களையும் உணர்ச்சிகளையும் ஊட்டுகின்றன." மேலும் வை. கணபதி அவர்களின் பின்வரும் குறிப்பையும் தருகின்றார். "நம் நாட்டுச் சிற்பக்கலை மரபின் சிறப்பியல்புகளில் ஒன்று ஆடற்கலையின் இலக்கணங்களையும் இக்கலையில் புகுத்தியதாகும்."

சிற்பங்களின் வகைகள்
-------------------

1. **முழு உரு சிற்பங்கள்:** இவை பொருளின் முன்னும் பின்னும் தெளிவாக தெரியுமாறு அமைக்கப்படும் சிற்பங்கள். எ-டு: நடராசர் சிலை.
2. **புடைப்பு சிற்பங்கள்:** இவை சுவர்கள், தூண்கள், பாறைகள் எனப்பலவற்றின் மீது உருவத்தின் ஒரு புறம் மட்டும் வடிவமைக்கப்பட்ட சிற்பங்கள். எ-டு: தூணில் வடிக்கப்பட்ட யாழி சிலைகள்.

உசாத்துணை
---------

1. ↑
2. ↑  12ஆவது பல்பொருட் கூட்டத்தொரு பெயர்த் தொகுதி

ஆதாரங்கள்
---------

* அ. தட்சிணாமூர்த்தி. (1994). *தமிழர் நாகரிகமும் பண்பாடும்*. சென்னை: ஐந்திணைப் பதிப்பகம்.

வெளி இணைப்புகள்
---------------

* 
* Bronze Sculpture of the Chola Period
* SCULPTURE: The Pleasures of Profundity பரணிடப்பட்டது 2006-10-30 at the வந்தவழி இயந்திரம்
* ETHNOARCHAEOLOGICAL PERSPECTIVES ON HEREDITARY BRONZE CASTERS IN SWAMIMALAI, SOUTH INDIA
[*தொடர்பிழந்த இணைப்பு*]
**இலாலன் பிரசாத் சிங்** (*Lallan Prasad Singh*)(1912-17 அக்டோபர் 1998) என்பவர் அசாம் (1973-80), மணிப்பூர் (1973-80, 1982-83), மேகாலயா (1973-80), நாகாலாந்து (1973-81), மற்றும் திரிபுரா (1973–80) ஆகிய இந்திய மாநிலங்களின் ஆளுநராக இருந்தவர் ஆவார்.

பிறப்பும் இறப்பும்
------------------

சிங் 1912-ல் இந்தியாவின் பீகார் மாநிலத்தில் பக்ஸரில் பிறந்தார். 17 அக்டோபர் 1998 அன்று புது தில்லியில் இறந்தார்.

குடும்பம்
---------

இவர் மனோரமா சிங் (நீ மேத்தா) என்பவரை மணந்தார் மற்றும் வினிதா, நந்தினி, விஜய் மற்றும் பிரியதர்ஷினி ஆகிய நான்கு குழந்தைகளைப் பெற்றார்.

அரசுப்பணி
---------

இம்பீரியல் குடிமைப் பணியில் 1936 தொகுதி உறுப்பினரான இவர் 9 செப்டம்பர் 1936 இல் இந்தியக் குடிமைப் பணியில் சேர்ந்தார். 1947-ல் சுதந்திரத்திற்குப் பிறகு, இவர் இந்திய நிர்வாக சேவையில் நீண்ட குறிப்பிடத்தக்க அளவில் பணிபுரிந்தார். பீகாரின் முதல் சுதந்திர அரசாங்கத்தின் போது (1946-61) இவர் தலைமைச் செயலாளராக இருந்தார். முதல் பீகார் முதல்வர் எஸ். கே. சிங் மற்றும் துணை முதல்வர் மற்றும் நிதி அமைச்சர் அனுக்ரா நரேன் சின்ஹா ஆகிய இருவரின் நம்பிக்கையைப் பெற்றவராகச் செயல்பட்டார். இந்தியாவின் உள்துறை செயலாளர், ஐந்து வடகிழக்கு மாநிலங்களின் ஆளுநர் மற்றும் நேபாளத்திற்கான இந்தியத் தூதர் உட்ப்பட பல முக்கிய நிர்வாகப் பதவிகளையும் இவர் வகித்துள்ளார்.

புத்தக வெளியீடு
---------------

சிங் தனது அதிகாரத்துவ வாழ்க்கையைத் தவிர, இரண்டு புத்தகங்களையும் எழுதியுள்ளார். அவை 1) *லால் பகதூர் சாஸ்திரியின் உருவப்படம்: மிகச்சிறந்த காந்தியவாதி* மற்றும் 2) *இந்தியாவில்* *தேர்தல் சீர்திருத்தம்*.

விருது
------

இவருக்கு இந்திய அரசு, 1999-ல் இறப்பிற்கு பிறகு பத்ம விபூசண் விருது வழங்கியது.

படம்
----

* 1975 ஆகத்து 15 அன்று நாகாலாந்தின் கோஹிமா பயிற்சி மைதானத்தில் ஸ்ரீ புல்சந்த் சேத்திக்கு பாராட்டுச் சான்றிதழை வழங்கிய நாகாலாந்து ஆளுநர் சிங்1975 ஆகத்து 15 அன்று நாகாலாந்தின் கோஹிமா பயிற்சி மைதானத்தில் ஸ்ரீ புல்சந்த் சேத்திக்கு பாராட்டுச் சான்றிதழை வழங்கிய நாகாலாந்து ஆளுநர் சிங்

மேலும் பார்க்கவும்
------------------

* 1975 இன் ஷில்லாங் ஒப்பந்தம்

மேற்கோள்கள்
-----------

1. ↑  WorldStatesmen
2. ↑  The London Gazette, 9 October 1936
{{Infobox officeholder

| name = ஜூமா சோலங்கி

| image = 

| caption = 

| birth\_date = {{Birth date and age|df=y|1967|4|2|}}

| birth\_place = பாதியா

| residence = [[கர்கோன்]], [[மத்தியப் பிரதேசம்]]

| nationality = [[இந்தியன்]]

| citizenship = 

| office = உறுப்பினர், [[மத்தியப் பிரதேச சட்டப் பேரவை]]

| term\_start = 2013

| term\_end = 2018

| constituency = [[Bikhangaon (Vidhan Sabha constituency)|Bhikangaon]]

| predecessor = 

| education = [[இளங்கலைச் சட்டம்]]

| alma\_mater = 

| profession = [[அரசியல்வாதி]]

| footnotes = 

| party = [[இந்திய தேசிய காங்கிரசு]]

| spouse = மருத்துவர் தயான் சிங் சோலங்கி

| date = 27 சூலை

| year = 2018

| source = 

}}

**ஜுமா சோலங்கி** (Jhuma Solanki) என்பவர் இந்திய அரசியல்வாதியும் இந்தியத் தேசிய காங்கிரசு கட்சியின் உறுப்பினரும் ஆவார்.

தனிப்பட்ட வாழ்க்கை
------------------

சோலங்கி மருத்துவர் தியான் சிங் சோலங்கியை மணந்தார். இவர்களுக்கு இரண்டு மகள்கள் உள்ளனர்.

அரசியல் வாழ்க்கை
----------------

சோலங்கி 2013ஆம் ஆண்டு முதல் முறையாக சட்டமன்ற உறுப்பினராக ஆனார்.

மேலும் பார்க்கவும்
------------------

* 2023 மத்தியப் பிரதேச சட்டப் பேரவைத் தேர்தல்

மேற்கோள்கள்
-----------

1. ↑  "दिग्विजयसिंह के सामने किस विधायक का हुआ विरोध, कार्यकर्ता बोले- करा देंगे घर वापसी | Former CM Digvijay Singh opposes legislator". 5 July 2018. .
2. ↑  "Jhuma Solanki(Indian National Congress(INC)):Constituency- BHIKANGAON(KHARGONE) – Affidavit Information of Candidate". .
3. ↑  "Jhuma Solanki MLA of BHIKANGAON Madhya Pradesh contact address & email". .

வெளி இணைப்புகள்
---------------

* Jhuma Solanki on Facebook
**வெலநாட்டி சோடர்கள்** இவர்கள் கீழைச் சாளுக்கியர்களின் கீழ் போர் வீரர்கள் மற்றும் தளபதிகளாக பணியாற்றினர். பிறகு இவர்கள் தனி ஆட்சி செய்ய தொடங்கினார்கள். இவர்களில் கொங்கா என்பவர் இவ்வரசை தோற்றுவித்தார். தற்போதைய குண்டூர் மாவட்டப் பகுதிகள், வெலநாடு என அழைக்கப்பட்டது.

கிபி 1076 இலிருந்து கிபி 1216 வரைக்கும் அவர்களுக்குத் தொடர்ச்சியான வரலாறு இருக்கிறது. இவர்கள் குண்டூரை ஆண்டவர்கள். பின்னர் வேங்கியில் இருந்தனர். வெலநாட்டு சோழர்கள் துர்ஜய குடும்பத்தினர் என பல கல்வெட்டுகள் மூலம் அறியலாம். அந்த காலகட்டத்தில் ஆண்ட ஏழு வெலநாட்டு மன்னர்களில் மூன்று பேர் ராஜேந்திர சோழன் என்ற பெயரை வைத்திருந்தனர். பிற்காலத்தில் பாண்டியர்களுக்கும் காகதீய மன்னர்களுக்கும் ஏற்பட்ட போர்களில் இவர்கள் மிகவும் அடிபட்டனர். முடிவில் காகதீயப் பேரரசில் இவர்கள் நாடு அடக்கப்பட்டுவிட்டது.

குலம், கோத்திரம்
----------------

தெலுங்கு சோழர்கள்  சூரியவம்ச
 சத்திரியர்கள் ஆவார்கள். தெலுங்கு சோழர்கள் 
 காஷ்யப கோத்திரத்தைப் பயன்படுத்தினார்கள். தெலகா சமூகத்தினர் வெலநாட்டி சோழர்கள் மற்றும் பிற தெலுங்குச் சோழர்கள் வம்சத்தின் வழித்தோன்றல்கள் என்று நம்பப்படுகிறது.

ஜாயப நாயுடு
-----------

ஜாயபநாயுடு அல்லது ஜாயபசேனானி என்பவர் இடைக்காலத்தில் தற்போதைய ஆந்திராவில் உள்ள வாரங்கல் பகுதியை ஆட்சி செய்த காகதீய மன்னர் கணபதி தேவா அவர்களின் இராணுவ தளபதியாக இருந்தார். இவர் கம்மவார் இனத்தைச் சேர்ந்தவர். காகதீய பேரரசர் கணபதி தேவா (1241 CE) கைகளில் வெலநாட்டு சோடர்கள் தோல்வியை தழுவிய பின்னர் பல நாயக்க வீரர்கள் வாரங்கல்லுக்கு இடம் பெயர்வதற்கும் காகதீய இராணுவத்தில் சேர்வதற்கும் வழிவகுத்தது. ஜாயபநாயுடு கம்மநாட்டின் ஒரு வீரம் மிக்க தளபதி ஆவார்த. இவர்காகதீய யானைப்படையின் தளபதியாக நியமிக்கப்பட்டார். ஜெயபா நாயுடுவின் தங்கைகளான நாரம்மா பேரம்மா ஆகிய இருவரையும் காக்கத்திய பேரரசர் கணபதி தேவா திருமணம் செய்து கொண்டார்.

சிங்க இலச்சனை
-------------

வேலநாட்டி சோடர்கள் தங்களின் குல அடையாளமாக சிங்க இலச்சினையை பயன்படுத்தினார்கள்.

மேற்கோள்களும் குறிப்புகளும்
---------------------------

1. ↑
2. ↑  Lakshmanna, Chintamani (1973), *Caste dynamics in village India*, Nachiketa Publications, p. 28: "...Velanadu (Krishna and Penna Doab) was ruled by Velanati Chodas and other areas were ruledby Telugu Chodas. In course of time, these were called Telagas, one of the important non-Brahman castes."
3. ↑
4. ↑
5. ↑
**இசுமத் சுகதாய்** (பிறப்பு 21 ஆகத்து 1915 - 24 அக்டோபர் 1991) என்பவர் ஒரு இந்திய உருது எழுத்தாளர். 1930 ஆரம்பகாலங்களில் இவர் மார்க்சிய கண்ணோட்டத்துடன் பெரும்பாலும் பெண் பாலினம் மற்றும் பெண்ணியம், நடுத்தர வர்க்க ஆளுமை மற்றும் வர்க்க மோதல்கள் போன்ற கருப்பொருள்களில் இவர் எழுதினார். இலக்கிய யதார்த்தத்தை அடிப்படையாகக் கொண்ட ஒரு பாணியில், இருபதாம் நூற்றாண்டின் இந்திய உருது இலக்கியத்தில் சுகதாய் தன்னை ஒரு குறிப்பிடத்தக்க குரல் என்று நிறுவித்துக்கொண்டார், மேலும் 1976 ஆம் ஆண்டில் இந்திய அரசாங்கத்தால் பத்மஸ்ரீ விருது வழங்கப் பெற்றார்.

வாழக்கை வரலாறு
--------------

### ஆரம்பகால வாழ்க்கை மற்றும் தொழில் (1915 - 41)

இசுமத் சுகதாய் 21 ஆகத்து 1915 ஆம் ஆண்டில் இந்தியாவின் உத்திரப்பிரதேசம் மாநிலத்தில் உள்ள பதாவுன் ஊரில் பிறந்தார். இவரது பெற்றோர் நாசுரத் கானம் மற்றும் மிர்சா கோசம் பாய் சுகதாய். இவரது பெற்றோருக்கு இவருடன் சேர்த்து மொத்தம் பத்து பிள்ளைகள். ஆறு ஆண் பிள்ளைகள் மற்றும் நான்கு பெண் பிள்ளைகள். இவருடன் பிறந்தவர்களில் இவர் ஒன்பதாவது பிள்ளை. சுகதாயின் தந்தை இந்திய அரசின் குடியியல் பணியில் இருந்ததால் தொடர்ந்து பல ஊர்களுக்கு மாறிக் கொண்டே இருக்கும் சூழல் இருந்தது. இதனால் பல்வேறு ஊர்களில் வசிக்கும் சூழல் ஏற்பட்டது. சுகதாய் தனது பெரும்பாலான பிள்ளை பருவத்தை ஜோத்பூர், ஆக்ரா மற்றும் அலிகர் போன்ற ஊர்களில் செழவழித்தார். இவரை தவிர இவருடன் பிறந்த மற்ற அனைத்து சகோதரிகளும் மிக இளம் வயதிலேயே திருமணம் செய்து கொண்டு கணவருடன் சென்றுவிட்டனர் அதனால் பெரும்பாலும் இவரது சகோதரர்களுடன் இருக்கும் நிலை உண்டானது. குறிப்பாக சுகதாய் தனது இரணடாவது மூத்த சகோதரர் மிர்சா அசிம் பாக் சுகதாய் ஒரு நாவலாசியராக தனது குருவாக வழிகாட்டியாக இருந்தார் என்று கூறுகிறார். இவரது சகோதரர்கள் சுகதாயின் பிள்ளை பருவத்தில் பெரும் தாக்கத்தை ஏற்படுத்தியதாகவும் கூறுகிறார். இறுதியாக சுகதாயின் தந்தை குடியியல் பணியில் இருந்து ஓய்வு பெற்றப்ப் பின் இவர்களது குடும்பம் ஆக்ராவில் நிரந்தரமாக வசிக்கத் தொடங்கினர்.

மேற்கோள்கள்
-----------

1. ↑  Gopal, Priyamvada (2012). *Literary Radicalism in India: Gender, Nation and the Transition to Independence*. Routledge Press. பக். 83–84. பன்னாட்டுத் தரப்புத்தக எண்:978-1-134-33253-3. .
2. ↑  Parekh, Rauf (30 August 2015). "Essay: Ismat Chughtai: her life, thought and art". *Dawn* இம் மூலத்தில் இருந்து 6 December 2017 அன்று. பரணிடப்பட்டது... பார்த்த நாள்: 24 April 2018.
**நவாப்கஞ்ச் தேசிய பூங்கா** (உள்ளூரில் **பஞ்சபதி காடு** என்று அழைக்கப்படுகிறது) (வங்காள மொழி: নবাবগঞ্জ জাতীয় উদ্যান) பன்னாடு இயற்கைப் பாதுகாப்புச் சங்கத்தின் வகை IV தேசிய பூங்கா மற்றும் வங்காளதேசத்தில் உள்ள பாதுகாக்கப்பட்ட இயற்கைப் பகுதி ஆகும். இந்த பூங்கா தினஜ்பூர் மாவட்டத்தின் கீழ் நவாப்கஞ்ச் உபாசிலா சதாருக்கு வடமேற்கே ஒரு கிலோமீட்டர் தொலைவில் அமைந்துள்ளது.

இது ஜகந்நாத்பூர், அரிலகுர், பாரா ஜலால்பூர், அலோக்துதி, தர்பங்காட், ரசூல்பூர் மற்றும் நவாப்கஞ்ச் வனப்பகுதியின் கட்காடியா கிறிசுதாபூர் பகுதியைக் கொண்டுள்ளது. நவாப்கஞ்ச் தேசிய பூங்காவில் அதிக அளவில் காணப்படும் தாவரங்கள் குங்கிலியம் (சோரியா ரோபசுதா) மற்றும் தேக்கு ஆகும். ஜிமெலினா ஆர்போரியா, யூகலிப்டஸ் ரெக்னான்ஸ், நாவல் (சிஜிஜியம் குமினி), அகாசியா ஆரிகுலிபார்மிசு மற்றும் சில வகையான ஆர்க்கிடேசியும் காணப்படுகின்றன. வன விலங்குகளில் வங்காள நரி, காட்டுப்பூனை, மீன்பிடிப் பூனை மற்றும் பாம்பு ஆகியவை அடங்கும்.

தாவரங்கள், விலங்கினங்கள், இயற்கை பாதுகாப்பு மற்றும் சுற்றுலா வசதிகளை மேம்படுத்தும் நோக்கத்திற்காக 24 அக்டோபர் 2010 அன்று வங்காளதேச அரசாங்கத்தால் இந்த பூங்கா அதிகாரப்பூர்வமாகத் தேசிய பூங்காவாக அறிவிக்கப்பட்டது. இது 517.61 ஹெக்டேர் பரப்பளவில் அமைந்துள்ளது.

மேற்கோள்கள்
-----------

1. 1 2  "National Parks".. பார்த்த நாள்: 8 June 2020. "National Parks". *bforest.gov.bd*. Retrieved 8 June 2020.
2. 1 2 3   (in bn)*bangla.bdnews24.com*.. பார்த்த நாள்: 10 June 2020.
3. 1 2  "Biodievsrity Flora\_NCS".. பார்த்த நாள்: 8 June 2020.
***திரையோபாலனோப்சு பெக்காரி*** (***Dryobalanops beccarii)***அல்லது **கபூர் கெலாடன்Kapur (Keladan)** திதெடெரோகார்பேசியே குடும்பத்தில் உள்ள ஒரு வகை தாவரமாகும். ஒடோர்டோ பெக்காரி, 1843-1920, இத்தாலிய ஆய்வாளர் மற்றும் தாவரவியலாளரின் நினைவாக இந்த இனம் பெயரிடப்பட்டது. இது மலேசியத்தீவகத்திலும் போர்னியோவிலும் காணப்படுகிறது. இது 65 மீ உயரம் வரையிலான ஒரு பெரிய மரமாகும், இது மணற்கல், மாக்கல் இரண்டிலும் ஆழமற்ற கசிவு மண்ணில் கலப்பு தித்ர்டெரோகார்ப் காடுகளில் காணப்படுகிறது. இது **கபூர்** என்ற வணிகப் பெயர்களில் விற்கப்படும் கனமான மரமாகும். இது குறைந்தது நான்கு பாதுகாக்கப்பட்ட பகுதிகளிலிருந்து பாகோ, குனுங் முலு, குரோக்கர் ரேஞ்ச் உலு தெம்புராங் தேசிய பூங்காக்களில் பதிவு செய்யப்பட்டுள்ளது.

மேற்கோள்கள்
-----------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q5309748
* விக்கியினங்கள்: Dryobalanops beccarii
* ARKive: dryobalanops-beccarii
* BOLD: 774136
* GBIF: 4096753
* GRIN: 405668
* iNaturalist: 191731
* IPNI: 320808-1
* IUCN: 33163
* என்.சி.பி.ஐ: 2029423
* Plant List: kew-2778748
* POWO: urn:lsid:ipni.org:names:320808-1
* Tropicos: 100327316

 |
**சஞ்சய் தேசியப் பூங்கா** (The Sanjay National Park) இந்தியாவின் மத்தியப் பிரதேசம் மாநிலத்தில் *சிதி* மாவட்டத்தில் அமைந்துள்ளது. இப்பூங்கா *சஞ்சய்-டூப்ரி புலிகள் பாதுகாப்புத் திட்டத்தின்* பகுதி ஆகும். இப்பூங்காவின் மொத்தப் பரப்பளவு 466.7 சதுர கிலோமீட்டர்கள் ஆகும். சஞ்சய் தேசியப் பூங்காவில் ஒன்பது வகையான பறவைகளும், புலிகளும், சிறுத்தைகளும் மற்றும் ஊர்வனவும் உள்ளன. 2004 ஆம் ஆண்டின் கணக்கெடுப்பின் படி இங்கு 6 புலிகள் இருந்தன. ஆனால் அக்டோபர் 2008 முதல் மே 2009 வரையான காலகட்டத்தில் இங்கு புலிகள் எதுவும் காணப்படவில்லை.. 2000 ஆம் ஆண்டு மத்தியப் பிரதேசம் பிரிக்கப்பட்ட பிறகு இப்பூங்காவின் பெரும்பகுதி சட்டீஸ்கர் மாநிலத்திற்குச் சென்றது. அங்கு சென்ற 1440 சதுர கிலோமீட்டர்கள் பரப்பளவுள்ள தேசியப்பூங்கா *குரு காசிதாஸ் தேசியப் பூங்கா* எனப் பெயரிடப்பட்டு பராமரிக்கப்பட்டு வருகிறது.

வெளி இணைப்புகள்
---------------

* இந்திய வனத்துறை பரணிடப்பட்டது 2013-07-29 at the வந்தவழி இயந்திரம்

மேற்கோள்கள்
-----------

1. ↑  "No-tiger-in-Sanjay-Tiger-Reserve-also-says-official", *NEWS-Environment-Flora-Fauna*, Times of India, archived from the original on 2012-10-24, retrieved 2011-01-19
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2012-01-20 அன்று. பரணிடப்பட்டது.. .